Mason Greenwood

**Mason Will John Greenwood** (født 2001) er en engelsk fotballspiller som spiller for den franske klubben .

I juli signerte han en fem-årskontrakt for Olympique de Marseille. Overgangssummen skal i utgangspunktet ligge på 26 millioner euro, men kan potensielt øke inntil 31,6 millioner euro hvis alle klausuler oppfylles. I tillegg skal Manchester United ha kontraktfestet en andel av en eventuell overgangssum ved videresalg. Greenwoods ankomst til Marseille ble gjenstand for kritikk blant klubbens tilhengere. Deriblant uttrykte byens borgermester Benoit Payan sin misnøye.

For Marseille fant Greenwood umiddelbart veien til nettmaskene, og ble en sentral spiller i lagets angrep. Selv om fortsatte å lage mål, mottok han til tider kritikk for manglende bidrag i spillet for øvrig. I mars 2025 satte lagets trener Roberto De Zerbi ham ut av startoppstillingen.

## Landslag
Greenwood fikk 5. september 2020 sin herrelandslagsdebut for  i en ettmålsseier over  i Nasjonsligaen. Noen dager før neste kamp mot  ble han sammen med Phil Foden sendt hjem fra landslagssamlingen på Island for å ha forbrutt seg mot landslagets Covid-19-protokoll ved å ha invitert islandske kvinner inn på sitt hotellrom i Reykjavik. Overgrepsanklagene rettet mot Greenwood i januar 2022 medførte at det engelske landslaget ikke lenger vurderte ham som aktuell for spill på landslaget. I mars 2025 søkte Greenwood om å få skifte landslag til , som han kvalifiserer for å spille for gjennom sin mors jamaicanske foreldre. Selv om Greenwood allerede har spilt én herrelandskamp for England, har han fortsatt mulighet til å bytte landslag fordi han var under 21 år da han spilte for England. I august 2025 ble han innvilget jamaicansk statsborgerskap. I september 2025 valgte han likevel å avslå en innkalling til det jamaicanske landslaget. I november 2025 ble det klart at Jamaica mislykkes i å kvalifisere seg direkte til VM-sluttspillet gjennom CONCACAF-kvalifiseringen. Det har blitt rapportert om misnøye i Jamaicas landslagstropp rettet mot en eventuell inkludering av Greenwood dersom han velger å godta spill for Jamaica kun på premisset om at laget greier å kvalifisere seg til VM. Samtidig har Englands landslagstrener Thomas Tuchel bekreftet at Greenwood ikke vurderes aktuell for spill for England.

## Privat
Greenwood ble født i Bradford i West Yorkshire, og oppvokst i Wibsey-området i byen. Han er av jamaicansk avstamning på sin mors side. Hans to år eldre søster Ashton er en habil friidrettsutøver.

### Voldtektsanklager
I januar 2022 ble Greenwood arrestert, mistenkt for drapstrusler, å ha voldtatt og overfalt en kvinne, og siden suspendert av Manchester United i påvente av videre etterforskning.

Greenwood ble anklaget for overgrep mot en kvinne, i en rekke innlegg på hennes sosiale medier. Innleggene inkluderte bilder og video av tilsynelatende skader, samt lyd der en kvinne forteller en mann som hun kalte Mason: «Jeg vil ikke ha sex», hvorpå mannen svarer at han «bryr seg ikke», og da han ble bedt om å slutte igjen, svarte han: «Jeg spurte deg høflig, og du ville ikke gjøre det, så hva mer vil du at jeg skal gjøre?» Mannen sier senere: «Dytt meg igjen en gang til og se hva som skjer med deg».

Den 30. januar ble Greenwood suspendert av United og arrestert av Greater Manchester Police, mistenkt for voldtekt og overfall av en kvinne. 1. februar ble Greenwood ytterligere arrestert, mistenkt for seksuelle overgrep og drapstrusler. Videospillselskapet EA Sports sa at de fjernet Greenwood fra ''FIFA-spillene'' sine.

Den 2. februar ble Greenwood løslatt mot kausjon i påvente av videre etterforskning. 15. oktober 2022 ble han igjen pågrepet. Rettssaken mot Mason Greenwood skulle startet opp igjen 27. november 2023, men saken mot ham ble droppet.

## Referanser


## Eksterne lenker
* 
* 
*  Mason Greenwood – Olympique de Marseille